
R E F E R A T    D E   A P R O B A R E
privind însușirea Anexei 3 la Studiul de oportunitate pentru delegarea Serviciului de salubrizare în cadrul Sistemului de Management Integrat al Deșeurilor în județul Hunedoara, modificată, a Regulamentului serviciului de 
salubrizare privind deșeurile menajere și similare din județul
 Hunedoara, modificat și completat, precum și mandatarea 
reprezentantului Municipiului Brad să voteze în 
Adunarea Generală a A.D.I. S.I.G.D. Județul 
Hunedoara aceste documente
	                                              


           Prin adresa nr. 595/26.03.2024, înregistrată la Primăria Municipiului Brad sub nr. 25375/26.03.2024, Asociația de Dezvoltare Intercomunitară ,,SISTEMUL INTEGRAT DE GESTIONARE A DEȘEURILOR JUDEȚUL HUNEDOARA” a solicitat aprobarea Anexei 3 la Studiul de oportunitate pentru delegarea Serviciului de salubrizare în cadrul Sistemului de Management Integrat al Deșeurilor în județul Hunedoara, modificată, a Regulamentului serviciului de salubrizare privind deșeurile menajere și similare din județul Hunedoara, modificat și completat, precum și mandatarea reprezentantului Municipiului Brad să voteze în Adunarea Generală a A.D.I. S.I.G.D. Județul Hunedoara, aceste documente.
Aparatul tehnic al Asociației de Dezvoltare Intercomunitară ,,SISTEMUL INTEGRAT DE GESTIONARE A DEȘEURILOR JUDEȚUL HUNEDOARA” a înaintat Notele de Fundamentare nr. 592/26.03.2024 și respectiv nr. 593/26.03.2024 în susținerea celor propuse.
Potrivit Notei de fundamentare nr. 592/26.03.2024, modificările aduse Anexei 3 constau în modul de repartizare a redevenței. Astfel, cuantumul redevenței aferentă contractelor s-a diminuat cu cuantumul redevenței de la CMID Bârcea Mare care este inclus în contractul de delegare încheiat între Consiliul Județean Hunedoara și operatorul centrului de management.
Revizuirea Regulamentului serviciului de salubrizare privind deșeurile menajere și similare din județul Hunedoara este prezentată în Nota de fundamentare nr. 593/26.03.2024. Aceste revizuiri au intervenit atât în urma clarificărilor formulate de către operatorii înscriși la procedura de licitație deschisă pentru atribuirea contractului de achiziție publică având ca obiect ”Delegarea gestiunii serviciului de salubrizare în zona de colectare 1 Brad + 2 Hațeg + 3 Centru Județul Hunedoara”, clarificări admise de către ANAP, cât și a unor obiecțiuni aduse de către Consiliul Județean Hunedoara și A.D.I. S.I.G.D Județul Hunedoara.
În contextul celor de mai sus am inițiat prezentul proiect de hotărâre prin care am propus însușirea Anexei 3 la Studiul de oportunitate pentru delegarea Serviciului de salubrizare în cadrul Sistemului de Management Integrat al Deșeurilor în județul Hunedoara, modificată, a Regulamentului serviciului de salubrizare privind deșeurile menajere și similare din județul Hunedoara, modificat și completat, precum și mandatarea 
reprezentantului Municipiului Brad să voteze ”PENTRU/ÎMPOTRIVĂ” în Adunarea Generală a A.D.I. S.I.G.D. Județul Hunedoara aceste documente și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile Ordonanței de Urgență nr. 92/2021 privind regimul deșeurilor, cu modificările și completările ulterioare, la Ordonanței de Urgență  nr. 74/2018, pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu, ale art. 9 alin. (2) lit. h) și alin. (3) din Legea nr. 51/2006 a serviciilor comunitare de utilități publice, cu modificările și completările ulterioare, ale Statutului A.D.I.S.I.G.D. HUNEDOARA, astfel cum a fost actualizat și modificat, ale art. 93 alin. (1) și art. 94 din Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, ale art. 14^2 din Legea nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale art. 104 alin.(1) lit. c) din Legea nr. 98/2016 privind achizițiile publice, cu modificările si completările ulterioare, ale  art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată precum și ale Legii nr. 52/2003 privind transparenţa decizională în administraţia publică.

